Ribe Stifts Adresseaviser, 1826-05-16
Samme Dag blev, under Lordmajorens Forsæde, holdt en Forsamling i London-Tavern, for at aabne, en Subskription til Understøttelse for de nødlidende, Arbeidere i Fabrikstæderne. Forsamlingen var meget talrig og bivaanedes af de høieste Rangspersoner, saasom: Erkebiskoppen af Canterbuty, Biskopperne af London, Chester og Chichester, Lord Harwood, Greverne Bridgnorth og Darnley og mange andre af Adelstanden, ogsaa Hr. Peel var tilstæde. Kongen, som allerede har givet 5000 Listrl. til denne Hensigt, sendte Forsamlingen endnu 20000 Lstrl.; Marqv. Staf ford tegnede sig for 1000 Lstrl og andre for lignende betydelige Summer. Hr. Rotschild gav 500 Lstrl.; og den hele Sum udgiør allerede 13,200 Lstrl. -Men Efterretningerne fra Grevskabet Lancaster, lyde ogsaa saa sørgelige, at der fordres de hurtigste og hielperigeste Forholdsregler. - De sidste Efterretninger fra Manchester ere beroligende; men de fra Blachburn, Chadderton, Chorley og flere ere sørgelige. Herrøe-Sogn paa Søndmøer, den 15de April. Fra Aarets Begyndelse til denne Dag har Storm og Uveir næsten uafbrudt hiemsøgt vor Egn. Vaartorsk-Fiskeriet har af den Aarsag kun havt et maadeligt Udfald; thi neppe en Fierdedeel af hvad den fangedes ifior, er bleven dette Aars Udbytte. Man færdes med Møie og Fare, og frister daglig Livet paa et troløst Hav, som ikke aflader at kræve de sædvanlige Offere af Herrøe, Præstegield. Den 17de Januar sidstleden fandt Forligelses-Commissair og Medhiælper, Poul Larsen Myrvaag tilligemed en anden Mand, strax efterat de havde forladt Præstegaarden, Døden i Bølgerne. Man saae Ulykken fra Land, ilede til Hielp men kom, da der med stor Anstrængelse maatte arbeides op imod Vinden, desværre, forseent til Frelse. Den 28de Februar forulykkedes en stor Baad, hvorved syv Mænd, alle Huusfædre, druknede. Ved disse ulykkelige Tilfælde efterlades nu Enker og mange Faderløse, som med Rette have Fordring paa Medchristnes Understøttelse og virksom ne Deeltagelse, saa vanskeligt at kunne ydes her, hvor saadanne Slag idelig følge paa hinanden. Trende af disse syv Mænd forliste forrige Aar Baad med al dens Tilbehør, og saaledes deres største Eiendom, mod Klipperne af den dødsvangte Hidseg. Ved Konen Gjøre Rasmusdatter Hides raske Færd undginge de dengang Døden, den de nu fandt ikke langt fra denne farlige Kampplads. Bemeldte Kone seer fire Mænd paa Viaget af den sønderslagne Baad at tiene Bolgerne til Leg, og at kastes frem og tilbage mod den steile Strand. Hurtig Hielp udfordres; hun iler til Steder med en lang Stang, som heldigviis findes i Nærheden, stiger ned i en Biergkløft, rækker Stangen til den mindst Udmattede, drager ham ved Hjælp af Søgingen nærmere og nærmere til sig, et stærk nok til at holde ham fast, naar denne træder tilbage, og lykkelig nok til paa den Maade at redde hans Liv. Ved fælleds Anstrengelse befries nu de Øv tige fra at knuses mod Fieldet. Fem Dage derefter fødte hun en Datter til Verden, og efter andre 8 Dage førte hun selv Barnet igiennem de samme Bølger. hvilke hun havde frarevet sit Bytte, til Kirken for at døbes. - Den 24de Marts sidstleden seilede en Engelsk Slup, hiemmehørende i London, fra Tegebegenved Hertøe; den 29de derefter drev den i Land paa Voxbierget. Jdet Skibet sank, knustes Skipperen, imellem dette og en fremstaaende Steen. Det øvrige Mandskab kom uskadt i Land. Tvende Skibe fra Danmark, ladede med Korn og bestemte til Trondhiem, ere, efterat de i flere Dage havde udstaaet alle et stormfuldt Havs Rædsler, havde mistet Seil og Takkelage, og det ene været kantret i Søen, indkomne hertil først i denne Maaned, uden Lods, igiennem de farlige Brændinger, og saaledes paa en vidunderlig Maade frelste fra Undergang. Skibene med Ladning ere i Behold.